b'\n_START_ARTICLE_\nLjubezen v zraku\n_START_SECTION_\nVsebina\n_START_PARAGRAPH_\nZgodba je prvoosebna pripoved Bla\xc5\xbea, mo\xc5\xa1kega starega nekaj \xc4\x8dez \xc5\xa1tirideset let. Dela kot u\xc4\x8ditelj v glasbeni \xc5\xa1oli v prostem \xc4\x8dasu pa igra v bendu. Pred kratkim ga je \xc5\xbeena Petra zapustila zaradi drugega mo\xc5\xa1kega in od\xc5\xa1la \xc5\xbeivet na \xc4\x8ce\xc5\xa1ko. Bla\xc5\xbe tako kot o\xc4\x8de samohranilec skrbi za osemletno h\xc4\x8derko Ulo. Zgodba se za\xc4\x8dne, ko se Bla\xc5\xbe z vlakom vra\xc4\x8da iz Dunaja v Ljubljano, ter pri tem spozna Majo, poro\xc4\x8deno \xc5\xbeensko, s katero se zaplete v ljubezensko razmerje. Poleg Maje ima \xc5\xa1e dve ob\xc4\x8dasni ljubimki. Prva je Renata, \xc5\xbeena njegovega kolega Valterja iz glasbene \xc5\xa1ole, s katero se je zapletel po nekem koncertu, ki se ga je z njo udele\xc5\xbeil namesto Valterja. Druga pa je Zala, njegova soseda iz bloka. Tudi ona ima fanta, vendar ker ga pogosto ni doma, poi\xc5\xa1\xc4\x8de uteho pri Bla\xc5\xbeu. Ula pa si \xc5\xbeeli, da bi njena nova mama postala Mirjam. Mirjam je tajnica v glasbeni \xc5\xa1oli in njuna prijateljica, prav tako pa ima sama sina Ulinih let. Skupaj pre\xc5\xbeivijo veliko \xc4\x8dasa in hodijo na izlete, vendar \xc4\x8deprav jo ima Bla\xc5\xbe rad se med njima ne zgodi ni\xc4\x8d konkretnega.\n_START_SECTION_\nOcene in nagrade\n_START_PARAGRAPH_\nLeta 2010 med nominiranci za kresnikovo nagrado.'